สรุปภาวะตลาดต่างประเทศวันศุกร์
สรุปภาวะตลาดต่างประเทศ ประจำวันที่ 23 มิ.ย.60
26 มิ.ย. 2560

ดัชนีดาวโจนส์ตลาดหุ้นนิวยอร์กปิดลดลง เมื่อวันศุกร์ (23 มิ.ย.) หลังจากที่มาร์กิตเปิดเผยว่า ดัชนี PMI รวมภาคการผลิต-บริการของสหรัฐ ร่วงแตะระดับต่ำสุดในรอบ 3 เดือนในเดือนมิ.ย. ขณะที่ดัชนี S&amp;P 500 ปรับตัวสูงขึ้น โดยได้รับแรงหนุนจากหุ้นกลุ่มพลังงานที่ดีดตัว ด้านดัชนี Nasdaq ก็ปรับตัวขึ้น โดยได้แรงบวกจากหุ้นกลุ่มเทคโนโลยี
ดัชนีเฉลี่ยอุตสาหกรรมดาวโจนส์ขยับลง 2.53 จุด หรือ 0.01% ปิดที่ 21,394.76 จุด ดัชนี S&amp;P 500 เพิ่มขึ้น 3.80 จุด หรือ 0.16% ปิดที่ 2,438.30 จุด ดัชนี Nasdaq บวก 28.56 จุด หรือ 0.46% ปิดที่ 6,265.25 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวก เมื่อวันศุกร์ (23 มิ.ย.) เนื่องจากเงินดอลลาร์อ่อนค่าลง ส่งผลให้ราคาน้ำมันถูกลงและมีความดึงดูดมากขึ้นสำหรับผู้ที่ถือเงินสกุลอื่นๆ
สัญญาน้ำมันดิบ WTI ส่งมอบเดือนส.ค. เพิ่มขึ้น 27 เซนต์ หรือ 0.6% ปิดที่ 43.01 ดอลลาร์/บาร์เรล
สัญญาน้ำมันดิบเบรนท์ส่งมอบเดือนส.ค. เพิ่มขึ้น 32 เซนต์ หรือ 0.7% ปิดที่ 45.54 ดอลลาร์/บาร์เรล
 
สกุลเงินดอลลาร์สหรัฐอ่อนค่าลง เมื่อเทียบสกุลเงินหลักอื่นๆ ในการซื้อขายที่ตลาดนิวยอร์กเมื่อวันศุกร์ (23 มิ.ย.) หลังสหรัฐเปิดเผยข้อมูลเศรษฐกิจที่มีทั้งดีเกินคาดและต่ำกว่าที่คาดการณ์ไว้
ยูโรแข็งค่าเทียบดอลลาร์แตะ 1.1199 ดอลลาร์ จาก 1.1149 ดอลลาร์ เงินปอนด์แข็งเทียบดอลลาร์สู่ระดับ 1.2725 ดอลลาร์ จาก 1.2672 ดอลลาร์ ส่วนดอลลาร์ออสเตรเลียก็แข็งค่าเทียบดอลลาร์สหรัฐ แตะที่ 0.7574 ดอลลาร์สหรัฐ จาก 0.7542 ดอลลาร์สหรัฐ
ดอลลาร์อ่อนค่าเทียบเยนที่ 111.25 เยน จากระดับ 111.32 เยน และอ่อนค่าเทียบฟรังก์สวิสที่ระดับ 0.9690 ฟรังก์ จาก 0.9722 ฟรังก์
 
สัญญาทองคำตลาดนิวยอร์กปิดบวก เมื่อวันศุกร์ (23 มิ.ย.) โดยได้แรงหนุนจากการอ่อนค่าของสกุลเงินดอลลาร์สหรัฐ เพราะเงินดอลลาร์ที่อ่อนค่าจะทำให้ทองคำมีราคาถูกลงสำหรับผู้ถือสกุลเงินอื่นๆ จึงดึงดูดใจนักลงทุนมากขึ้น
สัญญาทองคำตลาด COMEX (Commodity Exchange) ส่งมอบเดือนส.ค. เพิ่มขึ้น 7 ดอลลาร์ หรือ 0.56% ปิดที่ระดับ 1,256.40 ดอลลาร์/ออนซ์
สัญญาโลหะเงินส่งมอบเดือนก.ค. เพิ่มขึ้น 13.8 เซนต์ หรือ 0.84% ปิดที่ 16.647 ดอลลาร์/ออนซ์
สัญญาพลาตินัมส่งมอบเดือนก.ค. เพิ่มขึ้น 3.8 ดอลลาร์ หรือ 0.41% ปิดที่ 929.4 ดอลลาร์/ออนซ์
สัญญาพัลลาเดียมส่งมอบเดือนก.ย. ลดลง 23.85 ดอลลาร์ หรือ 2.7% ปิดที่ 856.65 ดอลลาร์/ออนซ์
 
ตลาดหุ้นยุโรปปิดปรับตัวลง เมื่อวันศุกร์ (23 มิ.ย.) หลังจากที่มีรายงานว่า ดัชนี PMI รวมภาคการผลิต-ภาคบริการเบื้องต้นยูโรโซน ปรับตัวลงในเดือนมิ.ย. ขณะที่หุ้นกลุ่มพลังงานก็ร่วงลง
ดัชนี Stoxx Europe 600 ลดลง 0.23% ปิดที่ 387.62 จุด
ดัชนี CAC-40 ตลาดหุ้นฝรั่งเศสปิดวันทำการล่าสุดที่ 5,266.12 จุด ลดลง 15.81 จุด หรือ 0.30% ดัชนี DAX ตลาดหุ้นเยอรมันปิดวันทำการล่าสุดที่ 12,733.41 จุด ลดลง 60.59 จุด หรือ 0.47% ดัชนี FTSE 100 ตลาดหุ้นลอนดอนปิดวันทำการล่าสุดที่ 7,424.13 จุด ลดลง 15.16 จุด หรือ 0.20%